LAUSUNTO

25.11.2004 

Oikeusministeriö

PL 25

00023 VALTIONEUVOSTO

HOLHOUSLAINSÄÄDÄNNÖN TARKISTAMISTYÖRYHMÄN MIETINTÖ

Oikeusministeriö on 15.10.2004 päivätyllä kirjeellään OM 31/41, OM028:00/ 2003 pyytänyt Kaupan Keskusliitolta (KKL) lausuntoa holhouslainsäädännön tarkistamistyöryhmän mietinnöstä (Työryhmämietintö 2004/13). Lausuntonaan KKL kunnioittavasti esittää seuraavan.
 
Työryhmä ehdottaa mietinnössään uuden lain säätämistä, jolla otettaisiin käyttöön uusi instituutti eli edunvalvontavaltuutus. Myös monessa muussa Euroopan maassa joko on säädetty tai ollaan valmistelemassa lainsäädäntöä, joka mahdollistaa edunvalvontavaltuutuksen tai sitä vastaavan valtuutuksen käyttöönoton.

Katsomme, että edunvalvontavaltuutukselle on maassamme tarvetta lähinnä väestömme vanhentumisen takia. Tämän vuoksi kannatamme lakiehdotusta.

Ratkaisevaa uuden järjestelmän käyttöönotolle pidämme sitä, että valtuutettujen valvonta käytännössä saadaan toimivaksi. Tämä edellyttää ilmeisesti, että ainakin jonkin verran lisätään viranomaisresursseja näiden asioiden hoitamista varten ainakin suurimmilla paikkakunnilla. Katsomme, että mietinnössä (s. 20) oleva maininta siitä, että henkilöstön lisätarvetta ei olisi, on tässä vaiheessa esitettynä perustelematon ja joka tapauksessa ennenaikainen.

Kunnioittavasti

KAUPAN KESKUSLIITTO

Guy Wires
toimitusjohtaja